CELEX: 22000D0210(07)
Language: el
Date: 1999-01-29 00:00:00
Title: Απόφαση της Μεικτής Επιτροπής του ΕΟΧ αριθ. 7/1999, της 29ης Ιανουαρίου 1999, για την τροποποίηση του παραρτήματος XI (Υπηρεσίες τηλεπικοινωνιών) της συμφωνίας για τον ΕΟΧ

Avis juridique important

|

22000D0210(07)

Απόφαση της Μεικτής Επιτροπής του ΕΟΧ αριθ. 7/1999, της 29ης Ιανουαρίου 1999, για την τροποποίηση του παραρτήματος XI (Υπηρεσίες τηλεπικοινωνιών) της συμφωνίας για τον ΕΟΧ  

Επίσημη Εφημερίδα αριθ. L 035 της 10/02/2000 σ. 0037 - 0038

ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧαριθ. 7/1999της 29ης Ιανουαρίου 1999για την τροποποίηση του παραρτήματος XI (Υπηρεσίες τηλεπικοινωνιών) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "συμφωνία", και ιδίως το άρθρο 98,Εκτιμώντας τα ακόλουθα:το παράρτημα ΧΙ της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 120/98, της 18ης Δεκεμβρίου 1998(1)·ότι η οδηγία 97/33/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1997, για τη διασύνδεση στον χώρο των τηλεπικοινωνιών προκειμένου να διασφαλισθεί καθολική υπηρεσία και διαλειτουργικότητα, με εφαρμογή των αρχών παροχής ανοικτού δικτύου (ONP)(2), πρέπει να ενσωματωθεί στη συμφωνία·ότι οι διατάξεις σχετικά με τις πτυχές περί τρίτων χωρών της οδηγίας 97/33/ΕΚ πρέπει να προσαρμοστούν για τους σκοπούς της συμφωνίας,ΑΠΟΦΑΣΙΖΕΙ:Άρθρο 1Μετά το σημείο 5γ (απόφαση αριθ. 710/97/ΕΚ του Ευρωπαϊκού Κοινοβουλίου και του Συμβουλίου) του παραρτήματος ΧΙ της συμφωνίας, παρεμβάλλεται το ακόλουθο σημείο: "5γβ. 397 L 0033: Οδηγία 97/33/ΕΚ του Ευρωπαϊκού Κοινοβουλίου του Συμβουλίου, της 30ής Ιουνίου 1997, για τη διασύνδεση στον χώρο των τηλεπικοινωνιών προκειμένου να διασφαλισθεί καθολική υπηρεσία και διαλειτουργικότητα με εφαρμογή των αρχών παροχής ανοικτού δικτύου (ONP) (ΕΕ L 199 της 26.7.1997, σ. 32).Για τους σκοπούς της παρούσας συμφωνίας, οι διατάξεις της απόφασης προσαρμόζονται ως ακολούθως:α) στο άρθρο 17 σημείο 1 στοιχείο α), η λέξη 'συνθήκη' αντικαθίσταται από τη λέξη 'συμφωνία'·β) όσον αφορά τη διαλειτουργικότητα με οργανισμούς τρίτων χωρών που περιγράφονται στο άρθρο 21 της οδηγίας, ισχύουν τα ακόλουθα:1. Προκειμένου να επιτευχθεί ο μέγιστος βαθμός σύγκλισης κατά την εφαρμογή καθεστώτος τρίτης χώρας σε σχέση με τη διαλειτουργικότητα, τα συμβαλλόμενα μέρη ανταλλάσσουν πληροφορίες όπως περιγράφεται στο άρθρο 21 παράγραφος 1 και πραγματοποιούνται διαβουλεύσεις σχετικά με θέματα που αναφέρονται στο άρθρο 21 παράγραφος 2 εντός του πλαισίου της Μεικτής Επιτροπής του ΕΟΧ και σύμφωνα με συγκεκριμένες διαδικασίες που συμφωνούνται από τα συμβαλλόμενα μέρη.2. Κάθε φορά που η Κοινότητα βρίσκεται σε διαπραγματεύσεις με τρίτη χώρα βάσει του άρθρου 21 παράγραφος 2, προκειμένου να επιτύχει συγκρίσιμα δικαιώματα για τους οργανισμούς της, προσπαθεί να επιτύχει ίση μεταχείριση για τους οργανισμούς, των κρατών ΕΖΕΣ."Άρθρο 2Τα κείμενα της οδηγίας 97/33/ΕΚ στην ισλανδική και νορβηγική γλώσσα, τα οποία προσαρτώνται στις αντίστοιχες γλωσσικές εκδόσεις της παρούσας απόφασης, είναι αυθεντικά.Άρθρο 3Η παρούσα απόφαση αρχίζει να ισχύει στις 30 Ιανουαρίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 29 Ιανουαρίου 1999.Για τη Μεικτή Επιτροπή του ΕΟΧΟ ΠρόεδροςF. BARBASO(1) ΕΕ L 297 της 18.11.1999, σ. 49.(2) ΕΕ L 199 της 26.7.1997, σ. 32.